'Rowers' voortvlugtig ná skietery met die polisie | Maroela Media
'Rowers' voortvlugtig ná skietery met die polisie
Die polisie in Mpumalanga is op soek na minstens drie verdagtes wat polisiebeamptes Maandagoggend aangeval het toe hulle reageer het op 'n sakerooftog by Mabuza Bar Lounge in Tonga.
"Die polisie is na die toneel ontbied waar 'n verdagte persoon omstreeks 01:00 op die perseel opgemerk is," het brig. Selvy Mohlala, woordvoerder van die polisie, gesê. "Drie verdagtes, waarvan een met 'n jaggeweer en die ander twee met pistole gewapen was, het verskeie skote op polisiebeamptes gevuur." Die beamptes het teruggeskiet.
"Die verdagtes het 'n paar minute later gevlug en toe beamptes toegang tot die perseel kon bekom, het hulle gesien is muur is oopgebreek."
Van die toerusting wat vermoedelik tydens die rooftog gebruik is, is op die toneel gevind. Daar was ook bloedvlekke by die waghokkie waar die verdagtes teen die skote geskuil het. Bloedvlekke is ook opgemerk by die hek waardeur hulle gevlug het.
"Geen beampte is beseer nie. Een of meer van die verdagtes is vermoedelik tydens die skietery gewond."
Die polisie versoek inligting van die publiek oor enigiemand wat in enige hospitaal moontlik vir 'n skietwond behandel is.
Die polisie ondersoek 'n saak van poging tot moord en gewapende roof.
Koeriervoertuig in KZN beroof
Hoekom word die Polisie so dikwels azngevsl in
I think even the Italian Mafia will be scared to visit South Africa. The country has become a criminal haven since 1994.